Micmac Rosary Prayers

This language is a Native American language spoken by the Micmac tribe of Nova Scotia (also known as the Acadians).

Prayers that are not known in this language are shown in English until we have the complete prayer, at which time it will be shown in both languages.

Ta'n teluisit Wekwisit Niskam / The Sign of the Cross / Signum Crucis
+ Ta'n teluisit Wekwisit Niskam, + aqq Ewujit Niskam, + aqq Weji-wli Niskam. Na Ntliaj. Father, Son, and Holy Spirit

Weli Ketla'msitasi / Apostles' Creed / Credo (Version A)
Weli ketla'msitasi Kji-Niskam Wekwisit msit koqoe'l ta'n telite'tkl tela'tikl, netna nekm kisitoqsip wa'so'k aqq maqamikew kisitoqsip. Weli ketla'msitasi elp Se'sukulial wkwisl newktikilitl, netna nekm wesaqamawulti'kip; Weji-uli Niskam piptoqapska'lasnl, lnua'lasnl, ke'sk Ma'li nastuetek, weji wskwijinuilisnaq; amaskwiplnutaq Pans Pilato'q saqmawitek, klujjie'wkto'taq, nepkaq, wutqutalutaq; lamqamu'kw ell pkewiesnaq, tapukna'kwek weji minu'nsisni neplipni; wa'so'k eli u'nakies, nike'j wutjl wktinaqank epijl; apj pkisintew wa'so'k wjietew ta'n telite'lmaj tle'litaq weskwijinultiji aqq iapji neliji. Weli ketla'msitasi Weji-Wli Niskam ta'n te'si'tij alasutma'tijik, newte'jitl saqtua'titl napkua'titl Se'susl, sape'wuti'l mawiaj, lue'wuti'l mniaj. Ketlamsitman maqi'l apajipetal wa'so'k me'j wskijinu'ti. Weli ketla'msitasi na' telkina'mulkis Kniskaminu, ketl nekm me'j Kisu'lkw ketlamsitua'tisnu. Na Tliaj.

Ewutjiek Wa'so'k / Nutjinen / Our Father / Pater Noster (Version A)
Matthew 6:9-13 Luke 11:2-4

Nutjinen wa'so'k epin jiptuk teluisin mekite'tmek wa'so'k ntlita'nen, jiptuk iknmuiek ula nemulek wle'tesnen, na'te'l wa'so'k eykik teli sqataskik jiptuk elp ninen teli sqatulek maqamikek eymek. Telamu'kipni'l esmie'kl apj nike'j kiskuk tlamu'ktij pneknmuin nilu'nen, teli apiksikstaqitjik wekwaywinamitipnik elp ki'l Niskam tli apiksiktuin. Elue'wultiek, mlknin me'j winsuti'l mu ktika'lin, kesnukwamkl winjikl koqoe'l jikla'tuin. Na Tliaj.

Nujjinen Wa'so'q / Our Father / Pater Noster
Nujjinen wa'so'q, epin jiptek, teluisin mekite'tmek; wa'so'q ntelitanen jiptek iknmuiek wla nemulek wletesenen na'te'l. Wa'so'q eykik, telisqataskik jiptek; elp ni'nen ntelisqatulek maqamikek eymek. Telamukapnikl esemiekl apj ni'kej kiskuk telamuktej penekenmuin nilunal. Teliapiksiktaqajik wekwayuinamejik elp ki'l Niskam tliapiksiktuin. Elue'lultiek, melkinin me'j; winsuti'l mu ktika'lin kesinukuamkl, winjikl koqoe'l jikla'tuin. Na Tliaj.

Nujjinen Wásóq / Our Father / Pater Noster
Nujjinen wásóq, epin jiptek, teluisin mekitétmek; wásóq ntelitanen jiptek iknmuiek wla nemulek wletesenen nátél. Wásóq eykik, telisqataskik jiptek; elp nínen ntelisqatulek maqamikek eymek. Telamukapnikl esemiekl apj níkej kiskuk telamuktej penekenmuin nilunal. Teliapiksiktaqajik wekwayuinamejik elp kíl Niskam tliapiksiktuin. Elue'lultiek, melkinin méj; winsutíl mu ktikálin kesinukuamkl, winjikl koqoél jiklátuin. Na tliaj.

Golein Mali / Kuleyin Ma'li / Kuleyn Máli / Hail Mary / Ave Maria
Golein Mali, sapeotil oatjopinel, Gsagmamino tegoeiasg, epitjig patjitji oleinig, ag oeleg tan gtelamilog oetjimanit Sesos. Petjili sapeoin Mali oegoisin Oestaolgop, nigetj alasotmelseoin eloeoltieg ag apis oigoiatieg alasotmelseoitesnen. Na Tliaj.

Kuleyin Ma'li / Hail Mary / Ave Maria
Kuleyin Ma'li, sape'wuti'l waju'penl, Kjisaqamaw tekweyask, e'pijik patiji wuleynik aqq wele'k ta'n ktlamilu'k wejimanit Se'sus. Pejili Sape'win Ma'li, wekwisin Westawu'lkw, nike'j alasutmelsewin, ejeleyek sa'q elue'wultiek aqq api's wikwia'tiek alasutmelsewitesnen. Na Tliaj.

Kuleyn Máli / Hail Mary / Ave Maria
Kuleyn Máli, sapéwutíl wajpin, Kjisaqmaw tekweat, épijik pajijiw wléinik, aqq welék tán ktelamiluk wejimanit Sésús. Pejilisapéwin Máli wkwisin Westaúlkw, níkej alasutmelsewin eluéultiek aqq apís wikwiatiek alasutmelsewin. Na Tliaj.

Kepmite'lmanej / Glory Be / Gloria Patri
Kepmite'lmanej ta'n teluisit Wekwisit Niskam, aqq Ewujit Niskam, aqq Wejiwli Niskam. Sa'q me'j nantem wa'so'k tl-kepmite'lmanej. Na Tliaj.

O', Se'sus / Oh, my Jesus / Fatima Prayer
O', Se'sus apiksiktmuin Ntlue'wutinal wji wsitawi'in puktew mntua'kik msit mjijaqmijinaq lawti'kmu wa'so'k pjiliw ta'nik netulkwi'tij ktewlite'lman. Na Tliaj.

Ki'l ktinin / Sub Tuum / Under Your Protection
Ki'l ktinin weli mseltmek, welimkusin Ma'li, Se'sus wekwisin mukk me'sitamulinen na la teltamulekl metue'kl ikayekl; me'j pa ktapoqn-iktuk nutalkienen ktinink, ki'l mes'i weli skwien newkti nsituksin. Se'sus ewlite'lmin, Se'sus ewlite'lmin. Se'sus, Ma'li, So'sep, elasumuloq ewlistuinew; Kkijinu Ma'li tawalsewin ewlite'lminamit Kwis Se'sukuli, aqq nukumijinen Se't A'n, welmitu'n apoqnmuin, alasutmelsewin, ewlite'lmin. Ansale'wioq wa'so'k eymoq, ta'n te'sioq weji wisunemuloq, etamuloq alasutmelsewinew wli nenuite'tmuan Westawu'lkw telklujiewto's Se'sus wksitqamu'k eykek, klujiewey-iktuk oqutkuto'jek, ktlue'wuti'nal weji wnemaje'ksipnl, Niskam wmaltem klujiewto's, sa'q wisun. Me'j ktpu'nuk Se'sus nenuite'limk, ewlite'lmulkitew. Na Tliaj.

Anakami welmitu'n / Prayer Before a Crucifix
Anakami welmitu'n aqq mawi kelu'sin Se'sus, kplaqanek etli mutkulpukua'si; melkiatikna'sit nijijaqmij ktalasumulin; i'patamul ktika'tu'n nkamlamunk meski'k ankita'suaqan ukjit ketlamsitatimk, elita'simk aqq kesaltimkewey, iknmui nkaqi aniaptmn ntlue'wuti'l, jel mu nuku'j nketui tleyin teleyapni, nkamlamun nukwa'sik ke'sk ewlite'lmulan ankaptmanl nankl teli jilo'tasinl, aqq mikwite'tm ta'n teli ika'luskis Tapito'q nikani-kjijitekewinuaq ktluen: Ukjit ki'l ktinin, welmitu'n Se'sus: ewlistuin. Ukjit ki'l ktinin, welmitu'n Se'sus: apoqnmuin. Wjitki'l ktinin, welmitu'n Se'sus: ewlite'lmin. Pewkjalka'tui'tisnl npitnn aqq nkatl, aqq kaqikitmi'tisnl waqnteml.

How to Pray the Rosary
1. Ta'n teluisit Wekwisit Niskam (The Sign of the Cross / Signum Crucis) 2. Weli Ketla'msitasi (The Apostles' Creed / Credo) 3. Ewutjiek / Nujjinen wa'so'q (Our Father / Pater Noster) 4. 3 Kuleyin Ma'li (Hail Mary / Ave Maria) 5. Kepmite'lmanej (Glory Be to the Father / Gloria Patri) 6. Announce the 1st Mystery 7. Ewutjiek / Nujjinen wa'so'q 8. 10 Kuleyin Ma'li 9. Kepmite'lmanej / O', Se'sus Oh, My Jesus 10. Announce 2nd Mystery 11. Ewutjiek / Nujjinen wa'so'q 12. 10 Kuleyin Ma'li 13. Kepmite'lmanej / O', Se'sus 14. Announce the 3rd Mystery 15. Ewutjiek / Nujjinen wa'so'q 16. 10 Kuleyin Ma'li 17. Kepmite'lmanej / O', Se'sus 18. Announce 4th Mystery 19. Ewutjiek / Nujjinen wa'so'q 20. 10 Kuleyin Ma'li 21. Kepmite'lmanej / O', Se'sus 22. Announce the 5th Mystery 23. Ewutjiek / Nujjinen wa'so'q 24. 10 Kuleyin Ma'li 25. Kepmite'lmanej / O', Se'sus Oh, My Jesus 26. (Hail, Holy Queen / Salve Regina) Ki'l ktinin (Under Your Protection / Sub Tuum) / Anakami Welmitu'n (Prayer Before a Crucifix) For the Intentions and protection of our Holy Father: 27. Ewutjiek / Nujjinen wa'so'q (Our Father / Pater Noster) 27. Kuleyin Ma'li (Hail Mary / Ave Maria) 27. Kepmite'lmanej (Glory Be to the Father / Gloria Patri) 28. Ta'n teluisit Wekwisit Niskam (The Sign of the Cross / Signum Crucis)